Vojvodstvo Livonija
<s>Vojvodstvo Livonija (poljski: Księstwo Zadźwińskie ili Księstwo Inflanckie, litvanski: Livonijos kunigaikštystė, estonski: Üleväina-Liivimaa hertsogkond, latvijski: Pārdaugavas hercogiste, latinski: Ducatus Ultradunensis) zvana i Poljska Livonija bila je domena Velike Kneževine Litvanije, a kasnije Poljsko-Litvanske Unije koja je 
egzistirala od 1561. do 1621.</s>

<s>Prostirala se po teritoriju današnje sjeverne Latvije i južne Estonije.</s>

<s>Historija</s>

<s>Tokom 16. vijeka Terra Mariana je postala predmet natjecanja između Kraljevine Danske, Kraljevine Švedske, Ruskog Carstva i Poljsko-Litvanske Unije.</s>

<s>Ruski car Ivan IV Grozni napao je 1558.</s><s>Terra Marianu i time započeo Livonski rat 1558.-83.</s><s>Istovremeno su i trupe Poljsko-Litvanske Unije napale jug Terre Mariane.</s>

<s>Nesposoban da se dalje brani veliki majstor Livonskog reda (grana Teutonskog Reda) Gotthard Kettler, predao je 1561. jug Terre Mariane Poljsko-Litvanskoj Uniji, koja je ubrzo sekularizirala svoju novu domenu.</s><s>Pa je nakon tog podjelila na dva vojvodstva; Kneževinu Kurlaniju i Semigaliju (dio današnje Latvije između zapadne obale Rijeke Daugave i Baltičkog mora) kao domenu Velike Kneževine Litvanije i Vojvodstvo Litvanija (dio sjeverne Latvije i južne Estonije) kao zajedničku poljsko-litvansku domenu.</s>

<s>Nakon Sedmogodišnjeg rata i Livonskog rata, kad je Batory prodro u Rusiju, i primorao je na sklapanje Mira u Jam-Zapoljskom, Poljsko-Litvanska Unija učvrstila je svoju vlast u Terra Mariani, ali bez Estonije i otoka Zapadnoestonskog arhipelaga.</s>

<s>Poljske pretenzije na Estoniju i spor oko švedskog trona doveli su do Švedsko-poljskog rata 1601. u kojem je Kraljevina Švedska 1621. zauzela Rigu a nakon tog 1625. i Tartu.</s><s>Nakon tih poraza Poljsko-Litvanska Unija bila je prisiljena prepustiti Kraljevini Švedskoj svoje vojvodstvo.</s>

<s>Izvori</s>

<s>Vanjske veze 
 Przyłączenie Rygi do Rzeczpospolitej Obojga Narodów (1561–1581)</s>

<s>Historija Latvije
Historija Estonije
Historija Poljske
Historija Litvanije</s>

